ከዚህ ቀደም ያሻቸውን ሲያደርጉ ለነበሩ ‹‹ካድሬ ካህናት›› አካሔዱ የሚመቻቸው ባለመኾኑ፤ እንደተለመደው ‹‹መንግሥታቸው›› እንዲታደጋቸው ይሻሉ፡፡ የቀድሞው ፓትርያርክ ‹‹ልጄ/አቶ መለስ እያለ ምንም አልኾንም›› ይሉት እንደነበረው ኹሉ፤ ተከታዮቻቸው መንግሥት የማኅበረ ቅዱሳንንና የጠንካራ አባላቱን አካሔድ እንዲገታላቸው ይሻሉ፡፡ ከዚህ በተጨማሪ ምርጫ በደረሰ ቁጥር የማኅበሩ አባላት ሕዝቡን ያሳምፃሉ፤ የተቃዋሚ ፓርቲ አባላትን በውስጣቸው ይዘዋል የሚሉት ክሦችና፤ ተምሯል የሚባለው የሚበዛው ኦርቶዶክሳዊ የአገሬው ልሂቅ መሰብሰቢያው እዚያ መኾኑ እንዲሁ ለሚደነብረው ኢሕአዴግ ተጨማሪ ራስ ምታት ኾኗል፡፡ ምርጫ 97ን ኢሕአዴግ የገመገመበት ሰነድ ይህን እውነት እንደሚያስረዳ ተዘግቧል፡፡
